Ministrstva

Organi v sestavi

Vladne službe

Številke: 382-37/2020/105

Datum: 18. 03. 2020

Zadeva: **Obvestilo organom državne uprave v zvezi z izvajanjem nujnih in kritičnih storitev Direktorata za informacijsko družbo in informatiko v času izrednih razmer**

Pozdravljeni,

Zahvaljujemo se za vaš odziv na naše Obvestilo o izvajanju storitev direktorata v času izrednih razmer (št. 382-37/2020/1, 11.03.2020).

1. Glede na veliko število zahtev za oddaljeni dostop za delo od doma vas obveščamo, da smo v zvezi s tem na spletni strani [HKOM](http://hkom.sigov.si/) objavili [Navodilo za namestitev programske rešitve ISL AlwaysOn](http://hkom.sigov.si/obvestila/obvestilo/6004), preko katere je omogočen oddaljen dostop. V navodilu so podrobneje pojasnjeni tehnični pogoji za oddaljen dostop, predvsem pa informacije, ki jih potrebujemo s strani organov, da bi lahko vzpostavili oddaljen dostop za delo od doma.

Prosimo vas, da navodilo preučite in identificirate ključne zaposlene, ki potrebujejo oddaljeni dostop, saj je zahtevkov za oddaljen dostop zelo veliko število. Ugotavljamo, da organi posredujejo zahtevke za zaposlene, ki že imajo omogočen oddaljen dostop pred izbruhom epidemije. Za zaposlene, ki tega dostopa nimajo, obenem pa organ ocenjuje, da ga potrebujejo zaradi zagotavljanja ključnih procesov, nam skladno z navodilom posredujte zahtevane podatke (v kolikor tega še niste storili). Še enkrat pojasnjujemo, da za normalno delo od doma uporabniku zadostuje že dostop do elektronske pošte in da oddaljen dostop od doma do delovne postaje na delovnem mestu potrebujejo le tisti, ki morajo dostopat do ključnih aplikacij kot so MFERAC, dokumentni sistem za potrjevanje in podpisovanje dokumentov ter do aplikacij, do katerih dostop je mogoč le iz službene delovne postaje.

1. Obenem vas obveščamo, da smo prejeli tudi veliko število zahtev za uporabo videokonferenčnega sistema Webex za sklicevanje on-line sestankov. V tem primeru pojasnjujemo, da ni potrebno da imajo vsi udeleženci on-line sestankov tudi dodeljene pravice za sklicevanje sestankov, ampak te pravice pripadajo samo tistim, ki bodo te sestanke na ravni organa res sklicevali. Vsem, ki smo pravice za sklicevanje sestankov že dodelili, so na svoj elektronski naslov dobili povezavo za aktivacijo računa. Navodila za aktivacijo računa so objavljene na strani [HKOM](http://hkom.sigov.si/).

Za organe, ki so že migrirani na novejše Microsoft okolje in Aktivni direktorij, smo omogočili tudi uporabo videokonferenčnega sistema Teams. Ta omogoča sklicevanje sestankov in on-line komunikacijo neposredno iz Outlook poštnega odjemalca. Navodila za namestitev in uporabo bodo migrirani organi prejeli tekom današnjega dneva, objavljena pa bodo tudi na spletni strani [HKOM](http://hkom.sigov.si/).

1. Zaključili smo z zbiranjem potreb organov po dodatnih prenosnih računalnikih. Na podlagi zbranih potreb bo v naslednjih dneh potekala razdelitev in distribucija vseh še razpoložljivih prenosnikov po organih, o čemur bomo vsak organ pravočasno obvestili.

Boštjan Koritnik

minister